CELEX: 32010R0891
Language: bg
Date: 2010-10-08 00:00:00
Title: Регламент (ЕС) № 891/2010 на Комисията от 8 октомври 2010 година за разрешаване на нова употреба на 6-фитаза като фуражна добавка за пуйки (притежател на разрешението Roal Oy)  Текст от значение за ЕИП

9.10.2010   
            
            
               BG
            
            
               Официален вестник на Европейския съюз
            
            
               L 266/4
            
         РЕГЛАМЕНТ (ЕС) № 891/2010 НА КОМИСИЯТА
   от 8 октомври 2010 година
   за разрешаване на нова употреба на 6-фитаза като фуражна добавка за пуйки (притежател на разрешението Roal Oy)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               С Регламент (ЕО) № 1831/2003 се предвижда, че добавките за използване при храненето на животните подлежат на разрешаване и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарата, посочен в приложението към настоящия регламент. Заявлението беше придружено от данните и документите, изисквани по член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до нова употреба на ензимния препарат 6-фитаза (EC 3.1.3.26), получен от Trichoderma reesei (CBS 122001), като фуражна добавка за пуйки, която следва да бъде класифицирана в категория „зоотехнически добавки“.
            
         
               (4)
            
            
               С Регламент (ЕС) № 277/2010 на Комисията (2) употребата на 6-фитаза (EC 3.1.3.26) беше разрешена за домашни птици за угояване и развъждане, различни от пуйки за угояване, за домашни птици носачки и за свине, различни от свине майки.
            
         
               (5)
            
            
               В подкрепа на заявлението бяха представени нови данни. В своето становище от 10 март 2010 г. (3) Европейският орган за безопасност на храните (наричан по-нататък „органът“) заключи, че при предложените условия за употреба 6-фитаза (EC 3.1.3.26) не се отразява неблагоприятно върху здравето на животните, човешкото здраве или околната среда, както и че използването ѝ може да подобри резултатите при животните. Органът не счита, че е налице необходимост от специфични изисквания за мониторинг след пускането на продукта на пазара. Той също така провери доклада относно метода на анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на 6-фитаза (EC 3.1.3.26) показва, че условията за разрешителното, определени в член 5 от Регламент (ЕО) № 1831/2003, са изпълнени. Поради това използването на посочената добавка следва да бъде разрешено съгласно предвиденото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категория „зоотехнически добавки“ и към функционална група „подобрители, увеличаващи смилаемостта на храната“, се разрешава като добавка при храненето на животните при спазване на установените в приложението условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 октомври 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 86, 1.4.2010 г., стр. 13.
   
      (3)  The EFSA Journal 2010 г.; 8(3):1553.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага 12 %
               
            
                  
                     Категория зоотехнически добавки. Функционална група: подобрители, увеличаващи смилаемостта на храната
                  
               
            
                  4a12
               
               
                  Roal Oy
               
               
                  6-фитаза
                  EC 3.1.3.26
               
               
                  
                               
                           
                           
                              
                                 Състав на добавката
                              
                              Препарат от 6-фитаза (EC 3.1.3.26), получен от Trichoderma reesei (CBS 122001), с минимална активност
                              
                                           
                                       
                                       
                                          40 000 PPU (1)/g в твърдо състояние
                                       
                                    
                                           
                                       
                                       
                                          10 000 PPU/g в течно състояние
                                       
                                    
                        
                               
                           
                           
                              
                                 Характеристика на активното вещество
                              
                              6-фитаза (EC 3.1.3.26), получена от Trichoderma reesei (CBS 122001)
                           
                        
                               
                           
                           
                              
                                 Аналитичен метод
                                  (2)
                              
                              Колориметричен метод за количествено определяне на активността на 6-фитаза посредством измерването на отделения от натриев фитат неорганичен фосфат чрез анализ на цвета, който се получава при редукция на фосфомолибдатния комплекс.
                           
                        
               
                  Пуйки
               
               
                  —
               
               
                  250 PPU
               
               
                  —
               
               
                  
                              1.
                           
                           
                              В упътването за използването на добавката и премикса да се посочат температурата на съхранение, срокът на съхранение и устойчивостта при гранулиране.
                           
                        
                              2.
                           
                           
                              Максимална препоръчителна доза за килограм пълноценен фураж за пуйки: 1 000 PPU.
                           
                        
                              3.
                           
                           
                              Да се използва във фуражи, съдържащи над 0,23 % фосфор, свързан с фитин.
                           
                        
                              4.
                           
                           
                              Мерки за безопасност: носене на предпазна дихателна маска, предпазни очила и ръкавици по време на работа.
                           
                        
               
                  29 октомври 2020 г.
               
            
         (1)  1 РРU е количеството ензим, което освобождава 1 μmol неорганичен фосфат от натриев фитат на минута при pH = 5,0 и при 37 °С.
      
         (2)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives